**Pomôcky na žehlenie**

Žehlenie patrí medzi menej obľúbené domáce práce.

Je namáhavé a náročné na čas.

Žehlenie uľahčujú tieto pomôcky:

* **deka, podložka na žehlenie** – určená pre žehlenie na stole, vyrobená z bavlny, dá sa prať
* **žehliaca doska** – určená na žehlenie v stoji, je skladacia a dá sa nastaviť výška, doska je potiahnutá textilom, má aj miesto na odkladanie žehličky
* **rukávnik** – určený pre vyžehlenie rukávov a nariasených častí odevu. Je skladací s malou žehliacou plochou.
* **prestierka (handrička)** – kus látky (namočí sa), cez ktorú sa žehlí, aby sa zabránilo vzniku lesku
* **máčadlo** – miska s vodou na namáčanie prestierky
* **postrekovadlo** – na rozprašovanie vody pre vlhčenie odevu


**Začisťovanie okrajov dielcov**

Odstrihnutý okraj látky sa strapká. Treba ho začistiť.

Spôsoby začisťovania:


1. na šijacom stroji, ktorý nemá overlock
2. na šijacom stroji, ktorý má overlock

Na šijacom stroji bez overlocku je treba najprv ušiť rovný šev a  okraj obnitkovať, „oentlovať“ kľukatým stehom (cik cak).



Treba šiť 2x (1xrovno a 1x cik cak).

Na šijacom stroji s overlockomtreba šiť 1 x obnitkovacím stehom.



**Overlock**

Overlock = obnitkovanie

Overlock je špeciálny šijací stroj, ktorý zošíva, začisťuje a strihá naraz.


Vytvára pružný a pevný retiazkový steh.


Použitie overlocku:


* začisťovanie okrajov
* šitie pletenín a pružných materiálov (tričká, mikiny, tepláky)
* šitie ozdobných lemov
* šitie gumy

Delenie overlockov podľa počtu nití:

* 3 až 4 niťové
* 5 niťové



****

**Hlavné časti overlocku**

Overlock je špeciálny šijací stroj, ktorý zošíva, začisťuje a strihá naraz.

Hlavné časti:

1. držiak nití s vedením
2. stojan a kolíky nití
3. nastavenie dlžky stehu
4. koliesko na ručné ovládanie ihly
5. vypínanie stroja a svetla
6. pracovná doska
7. pritlačná pätka, ihly, chytače, orezávač, diferenciál
8. vodiace kotúče (farebné) pre nastavenie ihly a chytača


**Coverlock**

**Coverlock** je špeciálny šijací stroj, ktorý šije spodným krycím stehom.

**Krycí steh** je steh, ktorý je z lícnej strany šitý rovno a z rubnej strany obnitkovacím stehom. Nazýva sa aj bielizňový.

Použitie:

* na šitie pletenín a pružných materiálov
* začisťovanie okrajov odevov – tričká, blúzky, plavky ...
* na lemovanie okrajov

**Druhy coverlocku:**

* jednoihlové
* ****dvojihlové
* trojihlové

**Vyšívanie gombíkovej dierky**

Gombíková dierka je otvor v odeve určený na zapínanie na gombík alebo na šnurovanie.


Spôsoby šitia dierky:

1. ručne
2. šijacím strojom

Ručné dierky sa vyšívajú slučkovým stehom.

Gombíkovú dierku treba prerezať vždy pred šitím dierky.

Druhy dierok:

* s uzávierkou, bez uzávierky (bielizňová)
* ****s okruhlinkou, bez okruhlinky
* okrúhla

**Pracovný postup**:

1. naznačíme veľkosť dierky podľa gombíka
2. dierky značíme krajčírskou kriedou alebo ceruzou
3. vyznačíme aj vzdialenosť medzi dierkami
4. dierku nastrihneme
5. obnitkujeme slučkovým stehom z ľavej strany do pravej
6. na konci strany urobíme okruhlinku alebo uzávierku
7. dierku vyžehlíme